Նշվածից պարզ է դառնում, որ տարածքային ամբողջականության սկզբունքը ոչ թե մեկ պետության ներսում, այլ պետությունների միջև հարաբերություններում գործածվող սկզբունք է: Պետության տարածքային ամբողջականության հարգումը իր իսկ բնակչության կողմից պետության ներքին խնդիրն է և ընկած չէ միջազգային իրավունքի իրավասության շրջանակներում: Այն չպետք է վերաբերի այն դեպքերին, երբ ժողովուրդն ինքնորոշվելով ստեղծում է իր պետությունը: